Teh bunga kekwa

Teh bunga kekwa atau ringkasnya teh bunga ialah minuman berasaskan seduhan bunga kekwa, baik dari spesies Chrysanthemum morifolium mahupun Chrysanthemum indicum, yang popular di Asia Timur dan Tenggara. Ia boleh didapati secara terus disajikan panas, namun juga dijual sejuk secara berbungkus dalam kotak atau tin.

Minuman ini dicatatkan mula dikembangkan pada zaman dinasti Song.

Penyediaan 
Kuntum-kuntum bunga kekwa yang telah dikeringkan direndam dalam air panas (biasanya 90 hingga 95 darjah Celsius setelah disejukkan daripada mendidih) baik dalam teko, cawan atau gelas; air ini ditambah dengan gula batu atau gula tebu, serta kadangkalanya goji sebagai penambah perisa. Minuman yang dihasilkan tampak lutsinar berwarna kuning pucat hingga terang dengan aroma bunga yang harum.

Ada adat yang menyatakan air ini boleh diminum berulang kali dengan menuangkan air panas ke bunga seduhan dalam bekas menghasilkan teh yang sedikit kurang kuat; proses ini sering diulang beberapa kali.

Lihat juga 
 Teh bunga raya

Rujukan 

Masakan Asia Timur
Masakan Malaysia
Masakan Singapura
Teh Jepun